বেআইনিভাবে বালি, মাটি কেটে পাচারের অভিযোগ

ঘাটাল: বেআইনিভাবে বালি (Sand illegally) ও মাটি কেটে পাচারের (Sand, Soil Smuggled) অভিযোগ মাফিয়াদের বিরুদ্ধে। প্রশাসনের উপর আস্থা হারিয়ে অবশেষে গ্রামের মানুষজন বালি ও মাটি বোঝাই গাড়ি আটক করলেন। এমনই ঘটনা পশ্চিম মেদিনীপুরের ঘাটাল (West Medinipur Ghatal) ব্লকের বেলসর গ্রামে। বাসিন্দাদের অভিযোগ, বেলসর ও মোহনচক গ্রাম এমনিতেই বন্যাকবলিত এবং নিচু এলাকা। এখান থেকেই পাচারকারিরা কখনও মাঠ, কৃষি জমির মাটি কেটে, আবার কখনও বাঁধের বালি কেটে পাচার করছে। অন্যত্রে সেই বালি বা মাটি বিক্রি করা হচ্ছে চড়া দামে। এর ফলে বর্ষাকালে সমস্যায় পড়েন স্থানীয়রা। পাচারকারীদের দাবি, প্রশাসনের অনুমতি নিয়েই তারা বালি ও মাটি কাটছে। কিন্তু কোনও অনুমতিপত্র দেখাতে পারেনি তারা।

আরও পড়ুন: কর্মী নিয়োগের দাবিতে বিক্ষোভ বিজেপির

স্থানীয়দের অভিযোগ প্রশাসনকে এই মাটি ও বালি চুরির কথা বারবার জানান হলেও কোনও লাভ হয়নি। এমনকি প্রশাসনের মদতে দিনের পর দিন বালি ও মাটি চুরি হচ্ছে। অভিযোগ বাসিন্দাদের। বালি ও মাটি পাচারকারিদের দাবি, তাদের কাছে অনুমতি রয়েছে। কিন্তু তা তারা দেখাবে না সংবাদমাধ্যমকে। এমনকি বিডিওর থেকে অনুমতি নিয়েছে বলে দাবি করেন তারা। এ বিষয়ে মোহনপুর গ্রাম পঞ্চায়েতের উপপ্রধান শেখ মুস্তাক আলি জানান, মাটি তোলার বিষয়টি শুনেছি। দ্রুত গ্রাম পঞ্চায়েতের তরফ থেকে বিষয়টি দেখা হবে। প্রয়োজনে উপযুক্ত ব্যবস্থা নেওয়া হবে মাটি ও বালি পাচারকারিদের বিরুদ্ধে ।

আরও অন্য খবর দেখুন